Amerikanske turister angrepet med syre i Frankrike
Alle de fire kvinnene i 20-årene er innlagt på sykehus. To av dem har etseskader i ansiktet, hvorav den ene trolig har fått skader på øyet. De to andre behandles for sjokk. En kvinne i 40-årsalderen ble pågrepet på stasjonen, skriver avisen La Provence. Ifølge en politikilde har hun etter alt å dømme psykiske problemer, og det er ingenting som tyder på at hun hadde et terrormotiv. Kvinnene ble ikke angrepet på grunn av sin nasjonalitet, men fordi de befant seg i nærheten av kvinnen, opplyser politikilden til AFP. Den pågrepne kvinnen skal tidligere ha blitt tatt for tyveri. Hendelsen skjedde søndag ettermiddag på en av togstasjonene i den sørfranske byen, opplyser en talsperson for påtalemyndigheten i Marseille. Alle de fire kvinnene ble senere søndag utskrevet fra sykehuset. Kilde: NTB/VG
En kvinne er pågrepet mistenkt for å ha angrepet fire amerikanske turister med syre på en togstasjon i Marseille.